Document ID: 31982R1852

KOMISSION ASETUS (ETY) N:o 1852/82,
annettu 9 päivänä heinäkuuta 1982,
Interventioelinten hallussaan pitämän oliiviöljyn myyntiin saattamista koskevista yksityiskohtaisista säännöistä annetun asetuksen (ETY) N:o 2960/77 muuttamisesta viidennen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1413/82(), ja erityisesti sen 12 artiklan 4 kohdan,
sekä katsoo, että
komission asetuksen (ETY) N:o 2960/77(), sellaisena kuin se on viimeksi muutettuna asetuksella (ETY) N:o 3473/80(), 1 artiklan 2 kohdassa säädetään, että interventioelinten hallussaan pitämän oliiviöljyn myyntiin saattamisen tapahtuessa vientiä varten tämä öljy on vietävä myyntiä seuraavien viiden kuukauden aikana,
kokemus on osoittanut, että tiettyjen määrämaiden osalta toimijoiden on vaikea noudattaa tätä määräaikaa; viennin sujumiseksi olisi pidennettävä tätä määräaikaa tarvittavalla ajalla,
jalostamattomat öljyt eivät tällä hetkellä ole oikeutettuja vientitukeen; vientiä varten tapahtuvan myynnin hyvän hallinnon turvaamiseksi olisi säädettävä, että pysyvällä tarjouskilpailulla myytävät öljyt olisi vietävä ruokaöljyinä,
vietäessä interventiosta tulevia oliiviöljyjä, on syytä pelätä sekoittamista jalostamattomien öljyjen kanssa, joka voi johtaa keinotteluun; näiden haittojen välttämiseksi olisi muutettava asetuksen (ETY) N:o 2960/77 1 artiklan 2 kohta säätämällä, että interventiosta tulevia öljyjä saa sekoittaa ainoastaan ruokaöljyjen kanssa, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2960/77 1 artiklan 2 kohta seuraavasti:
"2. Kun on kysymys myyntiin saattamisesta vientiä varten, öljy on vietävä myyntiä seuraavien kuuden kuukauden aikana sellaisenaan tai jalostettuna yhdellä seuraavista tavoista:
a) puhdistaminen,
b) pakkaaminen myöhemmin määrättävän sisältöisiin vähittäismyyntipakkauksiin.
Joka tapauksessa viedyn öljyn on oltava suoraan ravinnoksi käytettävää.
Kyseistä öljyä voidaan sekoittaa muiden oliiviruokaöljyjen kanssa."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä heinäkuuta 1982.

Labels: 3
17